
ISTORIA PSIHOLOGIEI 


Baruch Spinoza (latinizat Benedict; trăieşte în Olanda între 1632- 
1677) 

Continuă filiera raționalismului; cea mai importantă lucrare a sa 
este Etica demonstrată geometric, publicată post-mortem. 


Concepţia despre om şi cunoaştere 


Spinoza pleacă de la premisa că în Univers nu există decit o 
singură substanţă absolut infinită, pe care o numeşte Dumnezeu sau 
Natură şi care este cauza ei însăşi (causa sui. Substanţa are un număr 
infinit de atribute, din care omul cunoaşte doar două: întinderea şi 
gîndirea. Lucrurile (obiectele) singulare şi oamenii sunt moduri 
(manifestări) ale substanţei. 

Deşi Spinoza a identificat substanţa cu Dumnezeu, el l-a identificat 
pe acesta cu Natura. Dumnezeu este substanţa care gîndeşte. Sufletele 
oamenilor sunt moduri ale gîndirii divine. Astfel, putem spune că Spinoza 
avea o viziune integralistă asupra Universului. 


În teoria cunoaşterii, Spinoza a dezvoltat raționalismul cartezian 
(puţin exagerat; a fost acuzat de intelectualism extrem, care apare în 
problema cunoaşterii). 

El considera omul ca avînd suflet, trup şi spirit. Trupul constituie o 
piedică pentru cunoaşterea clară, distinctă a ideilor sufletului, întrucît 
stările trupului influenţează stările sufletului. Orice amestec al trupului 
face ca ideea să fie inadecvată. 

Percepția este o cunoaştere a trupului, cunoaşterea cea mai 
obscură, pentru că este aparentă. Adecvate şi de încredere sunt modurile 
de cunoaştere superioară, faţă de care cunoaşterea perceptivă este 
inferioară. Acestea sunt cunoaşterea logică şi cunoaşterea intuitivă. 

Cunoaşterea logică este raţională şi discursivă (are coerenţă, 
cursivitate). 

Cunoaşterea intuitivă ne dă "vederea" (interioară) a lucrurilor lui 
Dumnezeu. Ea este cea mai înaltă formă de cunoaştere, pentru că din ea 
se naşte creaţia. 

Afectele domină viaţa omului, pentru că prin ele omul are tendinţa 
de conservare. Ceea ce favorizează această tendinţă aduce bucurie, ceea 
ce este contrar aduce tristeţe. 


Despre etică (ştiinţa despre conduita morală) 

Etica lui Spinoza este centrată pe noţiunea de libertate. Libertatea 
(spiritului) ne-o cucerim prin raţionare. Suprema fericire constă în 
ridicarea omului pe cea mai înaltă treaptă a libertăţii, anume iubirea 
intelectuală. 

Formula lui Spinoza: Amor Dei intellectualis (iubire intelectuală de 
Dumnezeu) 


Gottfried Wilhelm Leibnitz 


Prin doctrina sa în care raționalismul este îmbinat cu empirismul, 
Leibnitz deschide drumul marii filosofii germane. El este întemeietorul 
luminismului german. 

Sistemul său filosofic consideră ca principiu al existenţei monadele. 
Acestea sunt substanţe spirituale, indivizibile, independente unele de 
altele, înzestrate cu o forţă activă extraordinară. Fiecare monadă reflectă 
întregul Univers. Între monade există o concordanţă sau concordie 
perfectă, asigurată de monada supremă, Dumnezeu. Lumea, ca o 
constelație de monade, a fost creată de Dumnezeu şi este cea mai bună 
dintre toate lumile posibile. 

În teoria cunoaşterii, Leibnitz împarte adevărurile în adevăruri 
raţionale şi adevăruri faptice. Adevărurile raţionale sunt necesare (în sens 
legic) şi universale; nu presupun experienţa, iar principiile lor se află în 
intelect. 

Despre teoria lui Locke, Leibnitz spune că este adevărat că nimic 
nu există în intelect dacă nu a fost înainte în simţuri, în afară de intelectul 
însuşi. 


Leibnitz a fost primul care a îndrăznit să vorbească despre 
inconştient. El considera inconştientul o realitate tulburătoare, cu un grad 
infinit de mic de conştiinţă. Prin aceasta voia să spună că nu există starea 
de "total inconştient", aşa cum nu există "total conştient", ci că există 
grade diferite de conştiinţă. Inconştientul vine din afectivitate, care poate 
fu subconştientă sau paraconştientă. 

Leibnitz spunea că monadele au energie spirituală interioară, care 
este conştiinţa de toate intensităţile (intensitate mică = inconştient). 


Info: 
Monadologia lui Leibnitz a apărut la Humanitas. 


